— Гэта носіць часовы характар. Згодна з санітарным заканадаўствам пасля пэўных работ на водаправоднай сетцы, якія праводзяцца з умяшаннем, кажучы простай мовай, у водаправодную трубу або сетку, мы абавязаны правесці абеззаражванне. Дапусцім, мянялася засаўка або была аварыя з прарывам трубы, адбыўся кантакт са знешнім асяроддзем. Пры такіх работах мы інфармуем насельніцтва, што ў вадзе часова з’явіцца хлорны пах.